
הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	אחד מתפקידיו של אגף הכלכלן הראשי, הינו ניתוח וגיבוש של המדיניות הפיסקאלית של מדינת ישראל וביצוע תחזיות לפעילות הכלכלית של המשק והכנסות המדינה. כמו כן, גיבוש המדיניות והתחזיות האמורות משרתות את יתר אגפי המשרד בתפקידם בקביעת התקציב תוך שמירה על מדיניות פיסקאלית אחראית.  לשם כך, נדרש אגף הכלכלן הראשי במשרד האוצר  למודל מבני מאקרו כלכלי המאפשר מדידת השפעות מקומיות ועולמיות על הכלכלה הישראלית.
כיום, המשרד משתמש במודל GPM. לשם המשך עבודה במודל, יש צורך בהתקשרות עם ספק אשר נותן תמיכה מלאה במודל. לדוגמא: תמיכה בבניית המודל, תיחזוק הקודים המפעילים אותו, עזרה בביצוע ניתוחים ותחזיות, תיחזוק של מסד נתונים, הדרכות שוטפות וכו'. 
ללא שירות מסוג זה , לאגף יהיה  קושי רב לייצר תחזיות אמינות לטווח קצר-בינוני וארוך משום שהמודלים הקיימים לא מאפשרים מידול  של השפעות מקומיות ועולמיות על מרכיבי המאקרו של הכלכלה הישראלית לטווחים הארוכים יותר משנה . אי ייצור תחזיות כאלה תשפיע על ראיית הטווח הארוך בתכנון מדיניות ותכנון פיסקלי כחלק מתפקידיו המרכזיים של האגף והמשרד.
באופן מפורט יותר , השירותים הנדרשים מהספק הם כדלקמן:
1. הפנמת המודל וחיבורו לשרתים הרלוונטיים שברשת במטרה לספק גישה לגרסאות העדכניות ביותר של המודל והנתונים הקשורים בו.
2. סדנאות וסמינרים לפי הצורך של האגף הרלוונטי.
3. עזרה בתכנות פונקציות נוספות הרלוונטיות לשימוש משרד האוצר.
4. תמיכה שוטפת עבור הכלים לעיל.
5. עזרה בעריכת תחזיות לכלכלה הישראלית ולהכנסות המדינה על בסיס תקופתי בעזרת המודל
6. אספקה של קורסים מקוונים מובנים באתר האינטרנט.




האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים)

	     טובין
	  שירותים
	  ביצוע עבודה




	שם הספק:
	GPMN

	מספר הספק 
(ח.פ/ח.צ/ע.מ/מספר עמותה) 
	CZ06054447

	ספק זה הנו: 
	ספק יחיד 
	ספק חוץ 

	אומדן / שווי ההתקשרות:
	28,000 יורו לשנה. 

	תקופת ההתקשרות: 
	שנה ועוד 2 תקופות אופצייה בנות שנה כל אחת. 
החל מיום 1 בינואר 2026 ועד ליום 31 בדצמבר 2028





נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).

1- ארגון ה-GPMN (The Global Projection Model Network) הוא ארגון ללא מטרות רווח הממוקם בפראג, צ'כיה. תפקידו לספק תחזיות מאקרו כלכליות תחת תנאי אי וודאות בשווקים הגלובליים, תוך שילוב של תרחישי סיכון.  
2- השירותים שהוא מספק:
a. מודל מאקרו כלכלי הנקרא GPM
b. הפנמת המודל האמור וחיבורו לשרתים הרלוונטיים שברשת  במטרה לספק גישה לגרסאות העדכניות ביותר של מודל ה-GPM והנתונים הקשורים בו.
c. סדנאות וסמינרים לפי הצורך של האגף הרלוונטי.
d. עזרה בתכנות פונקציות נוספות הרלוונטיות לשימוש משרד האוצר והתומכות בכלים המתופעלים על ידי הארגון כגון IRIS ו- Sirius . 
e. תמיכה שוטפת עבור הכלים לעיל.
f. עזרה בעריכת תחזיות לכלכלה הישראלית ולהכנסות המדינה על בסיס תקופתי בעזרת מודל ה-GPM.
g. אספקה של קורסים מקוונים מובנים באתר האינטרנט של GPMN.
3- הארגון אחראי על בניית מודל מאקרו-כלכלי מבני הנקרא GPM ועל בסיסו פיתח כלים מתקדמים התומכים בעריכת תחזיות של בנקים מרכזיים ומוסדות כלכליים בינלאומיים. בנוסף, הארגון מספק בסיסי נתונים ייחודיים ומשלב מספר מודלים מבניים העוסקים במחזורי עסקים שנבנו בפרט עבור עריכת תחזיות הכוללים תחזיות גלובליות ומשתני מאקרו מהימנים ביותר. 




4- לארגון יש יכולת מעקב רבעונית אחר המגמות הגלובאליות בתחומי המאקרו השונים תוך התבססות על בסיס נתונים ייחודי רחב ומהימן כמו ה- GPM. התחזיות של ארגונים בינלאומיים קיימים בתדירות שנתית בעוד ה- GPMN מפרסם נתונים רבעוניים.
5- הארגון עורך סדנאות וסמינרים ומספק עזרה טכנית שוטפת על מנת להתאים את המודלים השונים ללקוחותיו. במילים אחרות, לצוותי הארגון ניסיון רב הן במידול הפעילות בכלכלה הגלובאלית והן בפיתוח מודלים ייחודיים ברמת המדינה, הלוקחים בחשבון את מאפייניה הייחודיים של הכלכלה המקומית. 
6- הספק מאפשר גישה לבסיסי נתונים רחבים ומהימנים המקיפים מספר גדול של כלכלות בעולם. 
7- מערכת ה-IRIS, שהיא למעשה ארגז כלים למידול מאקרו כלכלי ועריכת תחזיות בתוכנת "מאטלאב" (Matlab), מופעלת ונתמכת כיום על ידי ארגון ה-GPMN. מערכת ה-IRIS היא זו שמאפשרת את החיבור בין בסיסי הנתונים למודל ה-GPM, חברת GPMN היא המפעילה של המערכת האמורה והיא זאת שמספקת את התמיכה השוטפת.
8- המודל מאפשר סביבת מחשוב נוחה שתאפשר לכלכלני האגף הרלוונטי לערוך סימולציות באמצעות מודל ה- GPM ובדיקת תרחישים עבור הכלכלה הישראלית. הסביבה היא מאובטחת ופרטית עבור מקבלי הגישה.
9- הספק שמפעיל את מערכת IRIS הוא GPMN ולו הידע לגבי הפנמת המודל אל תוך מערכות המחשוב של האגף הרלוונטי במשרד האוצר. 
המשרד מקבל שירות עריכת תחזיות מאקרו כלכליות בסיסיות מקרן המטבע העולמית אינה מספקת את התמיכה השוטפת ואת בסיס הנתונים הגלובאלי והייחודי שמספקת חברת GPMN. 
עוד יצוין כי בנק ישראל בזמנו פיתח מודל דומה אך בנק ישראל הוא גוף עצמאי שמבצע תחזיות בלתי תלויות למשרד האוצר, והינו גוף שאינו סוחר במודלים שפיתח באופן עצמאי ואינו מספק שירותי תמיכה ולימוד. לשם כך קיימות חברות המתמחות בכך. גם אם באופן תיאורטי (אף שאינו מעשי כלל) נצליח לקבל את המודל האמור מבנק ישראל עדיין יהיה צורך בקבלת שירות תמיכה שוטף, צורך בביצוע סדנאות וסמינרים ללמידת המודל ולתפעולו, וחברת ה- GPMN מספקת זאת.
אחד מתפקידיו של אגף הכלכלן הראשי הוא לערוך תחזיות מדויקות ככל הניתן במסגרת חוק הנומרטור ולכן בהינתן המשאבים האפשריים באגף, עליו לחתור לשיפור וחידוש המודלים הקיימים. בנוסף, האגף נמצא בהתקשרות עם ספק זה ב-6 השנים האחרונות והמודל שהוא מספק היה לכלי עזר משמעותי בשנים אלו, יש חשיבות רבה בהמשך ההתקשרות עם ספק זה. 

2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)

נציגי אגף הכלכלן הראשי ערכו  חיפוש באינטרנט ולא עלו ספקים רלוונטיים לעניין זה. כמו כן, נערכו שיחות עם בנק ישראל וגופי מחקר בסקטור העסקי. כעולה המשיחות שהתקיימו ישנם מודלים שונים בשוק אך אלה לא עונים על צרכי האגף המתוארים לעיל. כמו כן יש חשיבות לשימוש במודלים שונים בין אגף הכלכלן הראשי לבין גופים אחרים וזאת לצרכי ראייה רחבה בגיבוש וניתוח התחזיות. לבסוף גם מניסיונם הרב של אנשי האגף, אין היכרות עם ספק אחר שיכול לתת את השירותים המבוקשים.  

3. נימוקים והערות נוספות


חוות דעתי זו ניתנת מתוקף היותי הסמכות המקצועית לנושא זה.

בכבוד רב,

